28/05/2020 | Administración LocalMunicipal
Pontedeume
Anuncio exposición pública, padróns suministro de auga, saneamento e depuración, 4º trim.2019 e 1º trim.2020

Con data do 11 de maio de 2020, o Sr. Alcalde-Presidente do Concello de Pontedeume, ditou o Decreto nº 268/2020, polo que se resolveu: - APROBAR as tarifas de subministración de auga potable, saneamento e depuración correspondente ao CUARTO TRIMESTRE DE 2019, que figura na relación de facturación presentada pola empresa concesionaria, autorizando a posta ao cobro das mesmas, tras a publicación do anuncio cobratorio, establecendo a ampliación do período de alegacións, conforme se determina no Real Decreto -Lei 8/2020 de 17 de marzo, ata o 29 de maio de 2020, e un prazo de pago de dous meses, a partires do prazo de publicación. Metros cúbicos facturados: 244.622 m³ Padrón: 98.639,67 €, IVE excluído Metros cúbicos facturados: 175.831 m³ Padrón: 25.783,82 €, IVE excluído Metros cúbicos facturados: 154.446 m³ Padrón: 36.577,73 €, IVE excluído. Metros cúbicos facturados: 158.122 m³ Padrón: 40.417,78 €, IVE excluído - APROBAR as tarifas de subministración de auga potable, saneamento e depuración correspondente ao PRIMEIRO TRIMESTRE DE 2020, que figura na relación de facturación presentada pola empresa concesionaria, autorizando a posta ao cobro das mesmas, tras a publicación do anuncio cobratorio, o prazo de pagamento abrirase unha vez remate o prazo de cobro das tarifas correspondentes ao 4º trimestre do ano 2019, aos efectos de non perxudicar aos usuarios coa acumulación de recibos. Metros cúbicos facturados: 232.578 m³ Padrón: 92.298,51 €, IVE excluído Metros cúbicos facturados: 171.096 m³ Padrón: 25.089,94 €, IVE excluído Metros cúbicos facturados: 128.094 m³ Padrón: 28.850,92 €, IVE excluído. Metros cúbicos facturados: 153.634 m³ Padrón: 39.241,33 €, IVE excluído - Expoñer ó público todos os datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, polo prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. - Contra as liquidacións incorporadas ó padrón todas as persoas interesadas poderán interpor recurso de reposición ante esta alcaldía, segundo o disposto no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da Xurisdición contencioso-administrativa. Tamén se poderá interpor calquera outro recurso que se estime conveniente. - O prazo de cobramento en período voluntario abranguerá dende o día seguinte a publicación deste edicto por un período de dous meses para o padrón do 4º trimestre de 2019 e unha vez rematado iniciarase o período voluntario de cobro para o padrón do 1ª trimestre de 2020 por igual prazo de dous meses. Os contribuíntes poderán aboar os seus recibos en calquera oficina das seguintes entidades: ABANCA, SANTANDER, BBVA, LA CAIXA ou CORREOS, dentro do prazo sinalado e durante os días e horas hábiles de ingreso que tal entidade ten establecidos, presentando a comunicación (factura) que a tal efecto lles será remitida ao seu domicilio tributario. Os que non recibiran dita comunicación poderán contactar con VIAQUA, quen facilitará documento para poder efectuar o pago nas devanditas entidades. Tamén existe a posibilidade de domiciliación bancaria. Transcorrido o período voluntario iniciarase o período executivo e a débeda resultante esixirase polo procedemento de prema, coas recargas e xuros de mora que procedan. - A falta de pagamento en período voluntario, suporá a esixencia do canon de auga directamente ao contribuínte pola vía de constrinximento pola Consellería competente en materia de facenda da Xunta de Galicia. A repercusión do canón da auga poderá ser obxecto de reclamación económico administrativa ante o órgano económico administrativo da Comunidade Autónoma de Galicia no prazo dun mes dende que se entenda producida a notificación. En Pontedeume, asinado dixitalmente polo Sr. Alcalde-Presidente, don Bernardo Fernández Piñeiro, en Pontedeume a 18 de maio de 2020.